D aferdis anda amsawal yeḥbes taḥkayt yettkemmil tasiwelt-ines, s tugra n teḥkayt niḍen yefɣen ɣef tehkayt tagejdant, ayen yesiɣzifentasiwelt u yessaẓayen anya-ines. D talɣa s wayes tettwaεqal tarit, mačči d ayen yeṭṭuqten deg wamud-agi ma neqqurn-itt ɣer snat n talɣiwin niḍen ; aglam d uwennit. D ayen dɣa ara d-newali deg imedyaten agi : Amedya amezwaru d win id-nekkes deg tullist “Tjamilt i waṭṭan”:« Nekk si lğihaw-w, uqbel as-iniɣ i urgaz-iw, iles-iw ɣer yemma i yenṭeq s waṭṭan-a, zemreɣ ad ggaleɣ ɣef teblaḍṭ tazegzawt belli ur ččiɣ ara nekk tiyita amek itt-tečča yemma. Imi teẓra ayen iyi-ttrajun, tejerrab ayen iεeddan fell-as, am wakken teqqar ussan-nni deg ayed tehlak, tenṭar : « Lmut ulac deg-s aɣbel, la Llah a illa Allah , Muḥemmed rassul Allah, tella ɣef win iṣeḥḥan uqbel win ihelken .»Sb 154.